BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 136410 22 I 

Bijeljina, 26.10.2022. godine

OSNOVNI SUD U BIJELJINI, po sudiji Milici Perić, u izvršnom postupku tražioca izvršenja Darko Jovašević sin Zorana iz Patkovače br.10, /Grad Bijeljine,  koga zastupa punomoćnik advokat  Đorđe Vasić iz Bijeljine, protiv izvršenika Dragomir Bjeloš sin Milana iz Patkovače br.2, /Grad Bijeljina, radi naplate novčanog potraživanja, vs.p.3.450,00 KM,  donio je dana 16.10.2022.godine sljedeći:  
                                                     Z A K LJ U Č A K




o drugoj prodaji nepokretnosti
1.  "Prodaja nekretnine izvršenika označena kao k.č. 1295/1-Pučiljsko polje, njiva 2 klase površine 408 m2,   upisane u  zk.ul.br.45 k.o. Puhare-Pučile, svojina izvršenika Bjeloš Dragomira sina Milana, sa dijelom1/1, a koja nekretnina odgovara nekretnini označenoj kao parcela k.č.1295/1 iste naravi i površine, sa upisanim posjedom u korist izvršenika u posjedovnom listu br.311/7 k.o.Pučile,  tražiocu izvršenja, utvrđena zaključkom broj 80 0 I 136410 22 I od 11.10.2022.godine, proglašava se nevaljanom, jer je ista reuzultat nepravilne primjene postupovnih pravila  tokom duge javne prodaje koja se održala 11.10.2022.godine  u skladu sa zakazanim terminom po zaključku od 06.09.2022.godine,  pa se oba  navedena zaključka, uključujući tu i samu izvršnu radnju druge javne prodaje nakrenine izvršenika,  stavljaju van snage po službenoj dužnosti“. 

2. Određuje se druga prodaja usmenim javnim nadmetanjem  nekretnine označene kao k.č. 1295/1-Pučiljsko polje, njiva 2 klase površine 408 m2,   upisane u  zk.ul.br.45 k.o. Puhare-Pučile, svojina izvršenika Bjeloš Dragomira sina Milana, sa dijelom1/1, a koja nekretnina odgovara nekretnini označenoj kao parcela k.č.1295/1 iste naravi i površine, sa upisanim posjedom u korist izvršenika u posjedovnom listu br.311/7 k.o.Pučile.
3.    Ročište za prodaju nepokretnosti održat će se dana 02.12.2022.godine  u  11,00 časova, u zgradi Suda, soba broj 42, na koje se pozivaju tražilac izvršenja, izvršenik i zainteresirana lica kao kupci.

4.   Vrijednost  nekretnine izvršenika utvrđuje se u  iznosu od 12.240,00 KM.

5.   Zainteresovana lica za kupovinu nepokretnosti iz tačke 2. mogu razgledati           nepokretnost svakog radnog dana, počev od 12.11.2022. do 22.11.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

6.    Na prvom ročištu za prodaju usmenim javnim nadmetanjem nepokretnost se ne može prodati ispod 1/3 utvrđene vrijednosti iz tačke 3.

7. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun   br. 562-099-8130145898 kod NLB Razvojne banke A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta  136410 2022. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

8. Ponuđač s najvišom ponudom na ročištu plaća ukupnu prodajnu cijenu umanjenu za  položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da drugo ročište nije uspjelo  i obustaviti postupak.

9. Shodno odredbi člana 75. st. 1. i 2. Zakona o izvršnom postupku (“Službeni glasnik Republike Srpske“ br.59/03,85/03 i 64/05), kupac preuzima služnosti i stvarne terete na predmetnoj nepokretnosti. 

10. Troškovi poreza i takse u vezi s prodajom nepokretnosti plaća kupac.

11. Ovaj zaključak objavit će se na oglasnoj tabli Suda i na WEB stranici, a stranka može, o svom trošku, zaključak objaviti i u sredstvima javnog informiranja.

Sudija

Milica Perić 

Pouka o pravnom lijeku:

Protiv ovog zaključka nije dopušten pravni lijek.

